Ix       CHAUCER'S NONNE PUEST HIS TALE,

By heigh ymaginacioun forncast,

The same nighte thurghow^ the liegges brast

Into the yerd, ther Chaunteclere the faire

Was wont,, and eek his wyves, to repaire;             400

And in a bed of wortes stille he lay,

Til it was passed undern of the day,

Waytyng his tyme on Chaunteclere to falle ;

As gladly doon these homicides alle,

That in awayte lyggen to morthre men.

O false mordrer lurkyng in thy den!

O newe Scariot, newe Genilon!

Fals dissimilour, O Greke Sinon,

That broughtest Troye al outrely to sorwe 1

0  Chauntecler, accursed be the morwe,                440
That thou into the yerd floughe fro the bemys !
Thow were ful wel i-warned by thy dremys,

That thilke day was perilous to the.

But what that God forwot moste needes be,

After the opynyoun of certeyn clerkis.

Witnesse on him, that eny par/It clerk is.

That in scole is gret altercacioun

In this matier, and gret desputesoun,

And hath ben of an hundred thousend men,

But yit I can not bult it to the bren,                    4$0

As can the holy doctor Augustyn,

Or Boece, or the bisshop Bradwardyn,

Whether that Goddis worthy forwetyng

Streigneth me needely for to do a thing,

(Needely clepe I simple necessite) ;

Or elles if fre choys be graunted me

To do that same thing, or to do it nought,

Though God forwot it, er that it was wrought;

Or of his wityng streyneth never a deel,

But by necessite condicionel.                               430

1 wol not have to do of such matiere;
My tale is of a cok, as ye schal Mere,

That took his counseil of his wyf with sorwe,

To walken in the yerd upon the morwe,

That he hadefe met the dreme, that I yow tolde.

Wymmcns counseiles ben ful ofte colde:

Wommannes counsel! brought us first to woo,

And made Adam fro paradys to go.

Ther as he was ful mery, and wel at ease.

But for I not,, to whom it mights displease,            410

If I counseil of womman wolde blame.

Pas over, for I sayd it in my game.